3. การประกอบธุรกิจของแต่ละสายผลิตภัณฑ์

3.1 ลักษณะผลิตภัณฑ์

ปัจจุบันบริษัทแบ่งผลิตภัณฑ์ของบริษัทออกได้เป็น 2 กลุ่มผลิตภัณฑ์ ได้แก่
กลุ่มผลิตภัณฑ์ที่บริษัทเป็นผู้ผลิตและจำหน่าย ประกอบด้วย ยางมะตอยชนิดน้ำ
ยางมะตอยชนิดโพลีเมอร์มอดิฟายด์ ยางมะตอยชนิดคัตแบค ยางมะตอยชนิดผสมสำเร็จ
วัสดุยารอยต่อคอนกรีต โดยผลิตและจำหน่ายภายใต้เครื่องหมายการค้า “TIPCO”
และกลุ่มผลิตภัณฑ์ที่บริษัทเป็นผู้จัดจำหน่ายประกอบด้วยยางมะตอยชนิดซีเมนต์
น้ำมันดีเซลหมุนเร็วและน้ำมันเตา

3.1.1 ผลิตภัณฑ์ที่บริษัทเป็นผู้ผลิตและจัดจำหน่าย ได้แก่

    1. แอสฟัลต์อิมัลชัน (Asphalt Emulsion) หรือยางมะตอยน้ำ

ประเภทแห้งตัวเร็ว (Rapid Setting) ซึ่งเหมาะสำหรับงานฉาบผิวทางประเภท Surface Treatment ซึ่งเป็นผิวทางชนิดที่ประกอบด้วยการลาดยางมะตอยและเกลี่ยวัสดุมวลรวมปิดทับ เพื่อเป็นการป้องกันความชื้นและอากาศที่จะไปทำลายพื้นผิวทางเดิมและป้องกันการลื่นไถลของผิวทางเดิม ผิวทางแบบ Surface Treatment 

ข. ประเภทแห้งตัวปานกลาง (Medium Setting) ซึ่งเหมาะสำหรับงานซ่อมสร้างถนนประเภท
Cold Mix Overlay
ได้แก่การสร้างและบำรุงปรับเสริมผิวทางโดยการผสมกันระหว่างวัสดุมวลรวมและยางมะตอยน้ำ
มีวัตถุประสงค์เพื่อใช้ในงานก่อสร้างบูรณะและงานบำรุงทางโดยการปู หรือ
เกลี่ยแต่งและบดทับชั้นทางที่ได้เตรียมไว้ งานซ่อมสร้างถนนที่นิยมใช้วิธี Cold Mix Overlay

ค. ประเภทแห้งตัวช้า (Slow Setting) ซึ่งเหมาะสำหรับงานฉาบผิวทางประเภท Prime
Coat, Slurry Seal และ Cape Seal

1.  ยางมะตอยชนิดคัตแบค (Cutback Asphalt)

เป็นการนำแอสฟัลต์ซีเมนต์มาผสมกับสารละลาย (Petroleum Solvents) ให้เป็นเนื้อเดียวกัน
ปัจจุบันบริษัทแบ่งชนิดยางมะตอยชนิดคัตแบคออกเป็น 2 ประเภท ได้แก่

1.  ประเภทแข็งตัวเร็ว ซึ่งจะเหมาะกับงานแทคโคท (TACK COAT)
    งานเซอร์เฟสทรีทเม้นท์ชั้นเดียว (SINGLE SURFACE TREATMENT)
    และงานเซอร์เฟสทรีทเม้นท์สองชั้น (DOUBLE SURFACE TREATMENT)

2.  ประเภทแข็งตัวเร็วปานกลาง ซึ่งจะเหมาะกับงานไพร์มโคท (Prime Coat)

2.  ยางมะตอยชนิด Polymer Modified Asphalt (PMA)

เป็นยางมะตอยเกรดพิเศษ ซึ่งได้จากการผสมของสารประกอบ Polymer ชนิด SBS
กับแอสฟัลต์ซีเมนต์โดยการผสมเป็นเนื้อเดียวกัน
ซึ่งจะทำให้มีคุณสมบัติที่ยืดหยุ่นมากกว่าแอสฟัลต์ซีเมนต์ทั่วไป
ด้วยคุณสมบัติที่ยืดหยุ่นที่มากกว่าแอสฟัลต์ซีเมนต์ทั่วไปดังกล่าวทำให้เมื่อนำมาใช้ทำผิวถนน ทำผิว
runway สนามบินแล้ว
ทำให้ถนนมีอายุการใช้งานที่ยาวนานกว่าเมื่อเปรียบเทียบกับการใช้แอสฟัลต์ซีเมนต์ธรรมดา

4 ยางมะตอยชนิดผสมสำเร็จ (Premix)
เป็นผลิตภัณฑ์สำเร็จรูปผสมเสร็จบรรจุถุงขายและสามารถนำไปใช้งานได้ทันที
โดยบริษัทจัดจำหน่ายภายใต้เครื่องหมายการค้า “TIPCO PREMIX”
ผลิตภัณฑ์นี้เป็นส่วนผสมระหว่างหินที่ผ่านการคัดขนาดกับแอสฟัลต์อิมัลชัน
และสารตัวเติมที่มีคุณสมบัติพิเศษช่วยในการยึดเกาะ
สามารถแข็งตัวได้เมื่อสัมผัสอากาศและถูกบดอัดได้ด้วยเครื่องมือชนิดง่ายๆ เช่น พลั่ว จอบ
เครื่องบด โดยไม่ต้องใช้ความร้อนเข้าช่วยแต่อย่างใด
อีกทั้งยังมีอายุการเก็บรักษายาวนานและสะดวกในการจัดเก็บ
จึงทำให้เหมาะสำหรับนำไปใช้งานในการซ่อมแซมหลุมและรอยแตกของพื้นผิวถนนเดิมที่เป็นยางมะตอยหรือผิวทางที่ทำด้วยคอนกรีต
ถนนเล็ก ๆ เช่น ในหมู่บ้านให้มีความหนาแน่นทนทานเพิ่มมากขึ้น

(5) Tipco Joint Sealer และ Tipco Joint Primer
เป็นยางมะตอยผสมมวลสารที่มีคุณสมบัติคงทนต่อสภาวะอากาศร้อนจัดและเย็นจัด มีความยืดหยุ่นตัวสูง
สามารถเกาะติดรอยต่อคอนกรีตได้อย่างเหนียวแน่น
ใช้หยอดรอยต่อระหว่างช่วงถนนคอนกรีตเพื่อทำหน้าที่ประสาน (seal) รอยต่อคอนกรีต
โดยสามารถยึดและหดตัวตามรอยต่อคอนกรีตได้ตลอดเวลาการใช้งาน
นอกจากนี้ยังช่วยป้องกันการซึมของน้ำเข้าไปทำลายชั้นพื้นทางอีกด้วย

3.1.2 ผลิตภัณฑ์ที่บริษัทเป็นผู้จัดจำหน่าย

(1) แอสฟัลต์ซีเมนต์ (Asphalt Cement)
    หรือยางมะตอยซีเมนต์เป็นเป็นผลิตภัณฑ์ที่บริษัทสั่งซื้อจากทั้งในและต่างประเทศเพื่อนำมาใช้ในกระบวนการผลิตและจัดจำหน่ายต่อให้กับลูกค้า

  (2) น้ำมันดีเซลหมุนเร็ว และน้ำมันเตา
  บริษัทสั่งซื้อเพื่อนำมาใช้ในกระบวนการผลิตและจัดจำหน่ายซึ่งส่วนใหญ่เป็นลูกค้าในกลุ่มโรงงานอุตสาหกรรม

  ปัจจัยสำคัญที่มีผลกระทบต่อโอกาสหรือข้อจำกัดการประกอบธุรกิจ

บริษัทได้รับการส่งเสริมการลงทุนจากสำนักงานคณะกรรมการส่งเสริมการลงทุนในกิจการผลิตยางมะตอยน้ำ
ดังมีรายละเอียดสรุปได้ดังนี้

(1) บัตรส่งเสริมการลงทุน

บริษัทและบริษัทย่อยได้รับการส่งเสริมการลงทุนจาก สำนักงานคณะกรรมการส่งเสริมการลงทุน
โดยได้รับการส่งเสริมการลงทุนในกิจการผลิตยางมะตอยน้ำ (Asphalt Emulsion) ประเภท
3.4 การผลิตผลิตภัณฑ์เคมีจากปิโตรเลียม, ผลิต MODIFIED ASPHALT ประเภท 3.4
การผลิตผลิตภัณฑ์เคมีจากปิโตรเลียม และผลิตยางมะตอยแปลงสภาพ ประเภท 6.21
การผลิตยางมะตอย ซึ่งสาระสำคัญเกี่ยวกับสิทธิประโยชน์และเงื่อนไขของบัตรส่งเสริมการลงทุน
มีรายละเอียดดังนี้

โรงงานที่ได้รับบัตรส่งเสริมการลงทุน

1. โรงงานนครราชสีมา ได้รับบัตรส่งเสริมการลงทุนดังนี้

1.1 เลขที่ 1127/2534 กำลังการผลิต AE 64,000 ตัน

1.2 เลขที่ 4111/2536(5-1127/2534) กำลังการผลิต AE 64,000 ตัน

1.3 เลขที่ 1070/2536 กำลังการผลิต PMA 60,000 ตัน

1.4 เลขที่ 1072/2536 กำลังการผลิต PMA 60,000 ตัน

1.5 เลขที่ 1066/2543 กำลังการผลิต AE 120,000 ตัน

2. โรงงานพิษณุโลก ได้รับบัตรส่งเสริมการลงทุนดังนี้

  2.1 เลขที่ 4275/2536 (6-1127/2534) กำลังการผลิต AE 64,000 ตัน

  2.2 เลขที่ 1069/2536 กำลังการผลิต PMA 40,000 ตัน

  2.3 เลขที่ 1313/2540 กำลังการผลิต AE 250,000 ตัน Cutback 20,000 ตัน PMA
  100,000 ตัน

3. โรงงานเพชรบุรี ได้รับบัตรส่งเสริมการลงทุนดังนี้

  3.1 เลขที่ 1314/2540 กำลังการผลิต AE 200,000 ตัน Cutback 20,000 ตันPREMIX
  200,000 ตัน

4. โรงงานสุราษฎร์ธานี ได้รับบัตรส่งเสริมการลงทุนดังนี้

  4.1 เลขที่ 1434/2539 กำลังการผลิต AE 64,000 ตัน

  4.2 เลขที่ 1758/2539 กำลังการผลิต PMA 40,000 ตัน

  4.3 เลขที่ 1272/อ./2541 กำลังการผลิต AE 200,000 ตัน Cutback 20,000 ตัน AC
  60/70

  700,000 ตัน PMA 100,000 ตัน

สิทธิประโยชน์และเงื่อนไขที่สำคัญที่บริษัทได้รับตามบัตรส่งเสริมการลงทุน

  1. ยกเว้นภาษีเงินได้นิติบุคคลสำหรับกำไรสุทธิเป็นเวลา 8 ปี
  นับแต่วันที่เริ่มมีรายได้จากการประกอบกิจการนั้น

  2. ให้หักค่าขนส่ง ค่าไฟฟ้า ค่าประปา สองเท่าของค่าใช้จ่าย เป็นเวลา 10 ปี
  นับแต่วันที่เริ่มมีรายได้จากการประกอบกิจการนั้น

  3. ให้หักเงินลงทุนในการติดตั้งหรือก่อสร้างสิ่งอำนวยความสะดวก ร้อยละ 25 ของเงินลงทุน
  นอกเหนือจากหักค่าเสื่อมราคาตามปกติ

  4. ให้หักเงินได้พึงประเมินร้อยละ 5 ของรายได้ที่เพิ่มขึ้นจากปีก่อนจากการส่งออกเป็นเวลา 10
  ปี

(2) สิทธิประโยชน์ทางภาษีสำหรับกิจการพาณิชย์นาวี

บริษัท เดลต้า ชิปปิ้ง จำกัด และบริษัท อัลฟ่า มารีไทม์ จำกัด และบริษัท บิทูเมน มารีน จำกัด
ซึ่งเป็นบริษัทย่อย ได้รับสิทธิประโยชน์ทางด้านภาษีหัก ณ ที่จ่าย
เนื่องจากเป็นผู้ประกอบกิจการโดยหักภาษี ณ ที่จ่ายสำหรับรายได้จากการให้เช่าเรือในอัตราร้อยละ
1 ของรายได้

บริษัท เดลต้า ชิปปิ้ง จำกัด และบริษัท อัลฟ่า มารีไทม์ จำกัด ซึ่งเป็นบริษัทย่อย
ได้รับยกเว้นภาษีเงินได้ สำหรับรายได้จากการขนส่งในต่างประเทศ
ตามประกาศอธิบดีกรมสรรพากรเกี่ยวกับภาษีเงินได้ (ฉบับที่ 72)

นอกจากสิทธิประโยชน์ต่าง ๆ ข้างต้นที่บริษัทได้รับแล้ว บริษัทยังได้รับใบรับรองระบบงานต่าง ๆ
รวมทั้งใบรับรองความสามารถห้องปฏิบัติการ โดยมีรายละเอียดดังต่อไปนี้

1.  ใบรับรองระบบบริหารคุณภาพ ISO 9001 จากสถาบันรับรองมาตรฐานไอเอสโอ (MASCI)
    เกี่ยวกับการออกแบบ พัฒนาและผลิตแอสฟัลต์ชนิดต่าง ๆ สำหรับโรงงานนครราชสีมา
    โรงงานพิษณุโลก โรงงานพระประแดง และโรงงานเพชรบุรี

2.  ใบรับรองระบบการจัดการสิ่งแวดล้อม ISO 14001 จากสถาบันรับรองมาตรฐานไอเอสโอ
    (MASCI) สำหรับการผลิตผลิตภัณฑ์ยางมะตอย โดยโรงงานที่ได้รับได้แก่ โรงงานนครราชสีมา
    โรงงานพิษณุโลก โรงงานพระประแดง และโรงงานเพชรบุรี

3.  ใบรับรองระบบการจัดการอาชีวอนามัยและความปลอดภัย มอก.18001
    จากสถาบันรับรองมาตรฐานไอเอสโอ (MASCI) สำหรับการผลิตผลิตภัณฑ์ยางมะตอย
    สำหรับโรงงานพิษณุโลก

4.  ใบรับรองความสามารถห้องปฏิบัติการ จาก สำนักงานมาตรฐานผลิตภัณฑ์อุตสาหกรรม
    กระทรวงอุตสาหกรรม สำหรับห้องปฏิบัติการ โรงงานนครราชสีมา

    ข้อจำกัดในการประกอบธุรกิจ

เนื่องจากกลุ่มผลิตภัณฑ์ยางมะตอย ซึ่งเป็นผลิตภัณฑ์หลักของบริษัท
โดยส่วนใหญ่เป็นการจำหน่ายให้กลุ่มผู้รับเหมาซึ่งได้รับประมูลงานจากภาครัฐ
ดังนั้นผลิตภัณฑ์ของบริษัทจะต้องได้รับการรับรองมาตรฐานผลิตภัณฑ์ ดังนี้

  1. ผลิตภัณฑ์ของบริษัทต้องได้รับอนุญาตให้แสดงเครื่องหมายมาตรฐานผลิตภัณฑ์อุตสาหกรรม
  กระทรวงอุตสาหกรรม

  2. บริษัทต้องได้รับการรับรองระบบงานคุณภาพ มอก. ISO 9000
  โดยสถาบันรับรองมาตรฐานไอเอสโอ (MASCI)

3.2 การตลาดและภาวะการแข่งขัน

1.  ภาวะตลาดของอุตสาหกรรมยางมะตอย

ปัจจุบันการผลิตยางมะตอยในเชิงพาณิชย์ของไทยจะเป็นการผลิตยางมะตอยชนิดแอสฟัลต์ซีเมนต์
(Asphalt Cement : AC) และยางมะตอยน้ำ (Asphalt Emulsion) เป็นหลัก
โดยยางมะตอย AC ที่ผลิตได้ถือเป็นผลิตภัณฑ์พลอยได้ (By Product)
ที่ได้จากการกลั่นน้ำมันของบริษัทน้ำมันต่าง ๆ
ปัจจุบันบริษัทนับว่าเป็นผู้ผลิตที่เป็นผู้นำในตลาดโดยมีส่วนแบ่งตลาดในประเทศมากกว่า 1 ใน 3
ปัจจุบันยางมะตอยที่ผลิตได้ในประเทศส่วนใหญ่นำมาใช้ในงานสร้างและซ่อมบำรุงทาง
โดยประเทศไทยใช้ยางมะตอยในการก่อสร้างและซ่อมบำรุงถนนทั่วประเทศเฉลี่ยปีละประมาณ
800,000 ตันโดยแบ่งเป็นการใช้ยางมะตอยน้ำประมาณปีละ 200,000
ตันและยางมะตอยชนิดแอสฟัลต์ประมาณปีละ 600,000 ตัน

2.  แนวโน้มภาวะอุตสาหกรรมในอนาคต

ธุรกิจยางมะตอยเป็นธุรกิจที่ขึ้นอยู่กับงบประมาณของภาครัฐบาลเป็นหลัก
การประเมินถึงขนาดของธุรกิจเป็นเรื่องที่ทำได้ยาก
แต่เมื่อพิจารณาถึงแนวโน้มการเจริญเติบโตสามารถพิจารณาได้จากแผนพัฒนาเศรษฐกิจและสังคมแห่งชาติที่ยังคงเน้นการพัฒนาด้านสาธารณูปโภคพื้นฐาน
(Infrastructure) เป็นหลัก
นอกจากการพิจารณาแนวโน้มการเติบโตของอุตสาหกรรมยางมะตอยจากแผนพัฒนาฯแล้ว
การเจริญเติบโตของเศรษฐกิจในประเทศแถบอินโดจีน ได้แก่ ประเทศพม่า ประเทศกัมพูชา
และประเทศลาว รวมทั้งการเจริญเติบโตของเศรษฐกิจในประเทศจีน
ยังเป็นปัจจัยสำคัญที่ส่งผลแต่การเติบโตของอุตสาหกรรม
ทั้งนี้เนื่องจากประเทศดังกล่าวยังคงเป็นตลาดที่มีความต้องการในด้านการพัฒนาสาธารณูปโภคพื้นฐานอีกมาก
และมีศักยภาพในการเติบโตสูงในอนาคต

3.  ภาวะการแข่งขัน

อุตสาหกรรมการผลิตยางมะตอยเป็นอุตสาหกรรมที่มีผู้ผลิตน้อยราย
การแข่งขันจึงอยู่ในวงแคบไม่รุนแรงและเป็นการแข่งขันกันเฉพาะในบางพื้นที่เท่านั้น
ปัจจุบันบริษัทสามารถครองส่วนแบ่งการตลาดในอุตสาหกรรมการผลิตยางมะตอยทุกชนิดได้เป็นอันดับ
1

ทั้งนี้ปัจจัยสำคัญในการประกอบธุรกิจการผลิตและจำหน่ายยางมะตอย ได้แก่
การพัฒนาผลิตภัณฑ์ใหัมีคุณภาพ รวมทั้งการกระจายสินค้าให้สามารถครอบคลุมลูกค้าได้ทั่วประเทศ
ซึ่งในด้านการพัฒนาผลิตภัณฑ์ บริษัทได้มีการพัฒนาผลิตภัณฑ์อย่างต่อเนื่องมากว่า 20 ปี
โดยใช้เทคโนโลยีการผลิตที่ทันสมัยจากต่างประเทศ ซึ่งส่วนหนึ่งมาจากการนำเทคโนโลยีจากบริษัท
โคลาส เอสเอ จำกัด มาประยุกต์ใช้
จึงทำให้ผลิตภัณฑ์ของบริษัทเป็นที่ยอมรับของกลุ่มผู้ใช้และสามารถครองส่วนแบ่งการตลาดได้เป็นอันดับ
1 ภายในประเทศ
ในด้านการกระจายสินค้าบริษัทจัดเป็นผู้ผลิตเพียงรายเดียวในประเทศที่มีจุดกระจายสินค้าอยู่ครอบคลุมทั่วประเทศ
ได้แก่ โรงงานที่ตั้งตามภูมิภาคต่าง ๆ ทำให้บริษัทสามารถกระจายสินค้าได้อย่างรวดเร็ว
ทันต่อความต้องการของลูกค้า และสามารถกระจายสินค้าได้ครอบคลุมลูกค้าทั่วประเทศ

3.2.4 กลยุทธ์ในการแข่งขัน

บริษัทดำเนินธุรกิจผลิตและจำหน่ายผลิตภัณฑ์ยางมะตอย
เพื่อใช้ในงานก่อสร้างและบำรุงผิวทางตลอดระยะเวลากว่า 20 ปี
โดยบริษัทได้ให้ความสำคัญต่อการผลิตผลิตภัณฑ์ที่มีคุณภาพและการให้บริการอย่างมีประสิทธิภาพ
โดยมีการวางแผนกลยุทธ์ในการแข่งขันให้สอดคล้องกับภาวะอุตสาหกรรมและเพื่อเป็นการรักษาส่วนแบ่งการตลาดของบริษัทไว้โดยเน้นจุดจัดจำหน่ายที่สามารถครอบคลุมลูกค้าทั่วประเทศ
ได้แก่ โรงงานที่ตั้งกระจายอยู่ทั่วทุกภูมิภาคของประเทศ เช่น โรงงานนครราชสีมา
โรงงานเพชรบุรี โรงงานพิษณุโลก และโรงงานสุราษฎร์ธานี
ทำให้บริษัทสามารถให้บริการแก่ลูกค้าได้ครอบคลุมทุกพื้นที่

นอกจากนี้ บริษัทยังเน้นการพัฒนาผลิตภัณฑ์โดยใช้เทคโนโลยีอันทันสมัยเพื่อให้เกิดมูลค่าเพิ่ม
รวมถึงการให้คำปรึกษาและการบริการหลังการขาย
และการให้บริการที่รวดเร็วทันต่อความต้องการของลูกค้า
ทั้งนี้บริษัทมีรถบรรทุกเพื่อใช้ในการขนส่งยางมะตอยให้กับลูกค้ากว่า 350 คัน
ซึ่งแต่ละโรงงานมีรถขนส่งเป็นของตัวเอง ตลอดจนมีเรือบรรทุกยางแอสฟัลต์ จำนวน 5
ลำเพื่อใช้ในการบริการขนส่งสินค้าจากภาคกลางไปยังภาคใต้ไว้คอยบริการอยู่ตลอดเวลา

นอกจากนี้ บริษัทได้นำระบบคอมพิวเตอร์ IBM AS400
เชื่อมโยงข้อมูลผ่านเครือข่ายสัญญาณดาวเทียม
มาใช้ในการรับคำสั่งซื้อจากลูกค้าตลอดจนการจัดส่งสินค้าของบริษัท
ทำให้การติดต่อประสานงานกับลูกค้าเป็นไปด้วยความถูกต้อง แม่นยำ และรวดเร็ว
มีระบบงานที่ทันสมัย สำหรับด้านการผลิตเป็นไปตามมาตรฐานสากลของ The American Society
for Testing and Materials (ASTM), The American Association of State
Highways and Transportation Officials (AASHTO) โดยบริษัทได้ใช้ความรู้ทางเทคนิค
(Technical Know-how) ที่ทันสมัยจากต่างประเทศในการควบคุมคุณภาพผลิตภัณฑ์ของบริษัท
รวมถึงการประยุกต์ใช้เทคโนโลยีจากบริษัท โคลาส เอสเอ จำกัดอีกด้วย
ซึ่งผลิตภัณฑ์ของบริษัทจะผ่านกระบวนการควบคุมคุณภาพทุกขั้นตอน นับตั้งแต่การผลิต
การคัดเลือกคุณภาพของวัตถุดิบต่าง ๆ ที่จะนำมาใช้ในการผลิต
การตรวจสอบคุณภาพวัตถุดิบด้วยเครื่องมือที่ทันสมัยภายในห้องปฏิบัติการทดลอง
ตลอดจนการควบคุมคุณภาพระหว่างการผลิตจนกระทั่งถึงการจัดส่งสินค้าไปยังลูกค้าโดยการผนึกด้วยซีลครั่ง
ซีลพลาสติก และซีลฝา เพื่อประกันว่า ลูกค้าจะได้รับสินค้าถูกต้องครบถ้วนทั้งปริมาณ และคุณภาพ
ปราศจากการปลอมปน สามารถตรวจสอบได้
นอกจากนี้บริษัทยังมีการวิเคราะห์ปรับปรุงคุณภาพของยางมะตอยชนิดต่าง ๆ ให้พัฒนาอยู่เสมอ
โดยได้รับการช่วยเหลือจากผู้เชี่ยวชาญต่างประเทศ

ทั้งนี้ บริษัทเป็นผู้ผลิตยางมะตอยน้ำรายแรกของประเทศไทย ที่ได้รับการรับรองระบบคุณภาพ
มอก./ISO 9001 นอกจากนี้บริษัท ยังได้นำระบบการจัดการสิ่งแวดล้อม มอก./ISO 14001
ระบบการจัดการอาชีวอนามัยและความปลอดภัย มอก. 18001 และระบบคุณภาพห้องปฏิบัติการ
มอก. 17025 มาเป็นมาตรฐานในการบริหารงานของบริษัทอีกด้วย

3.2.5 ลักษณะลูกค้า กลุ่มลูกค้าเป้าหมาย การจำหน่ายและช่องทางการจำหน่าย

บริษัทจำหน่ายยางมะตอยน้ำ แอสฟัลต์ซีเมนต์ น้ำมันดีเซลและน้ำมันเตาเป็นผลิตภัณฑ์หลัก
ส่วนยางมะตอยประเภทอื่นมีการจำหน่ายในสัดส่วนน้อยกว่า
บริษัทแบ่งกลุ่มลูกค้าตามลักษณะผลิตภัณฑ์ของบริษัทโดยมีรายละเอียดดังนี้

1. กลุ่มลูกค้ายางมะตอย เป็นกลุ่มลูกค้าที่สร้างรายได้ให้บริษัทมากที่สุด
โดยบริษัทมีส่วนแบ่งการตลาดประมาณร้อยละ 45 และแบ่งกลุ่มลูกค้าเป็น 2 กลุ่มใหญ่ได้แก่ :-

1.1 กลุ่มลูกค้าภายในประเทศ
บริษัทมีสัดส่วนการจำหน่ายภายในประเทศคิดเป็นสัดส่วนประมาณร้อยละ 78
ของสัดส่วนการจำหน่ายสินค้าทั้งหมด โดยบริษัทแบ่งกลุ่มลูกค้าภายในประเทศออกเป็นกลุ่มต่างๆดังนี้

1.1.1 เอกชน (กลุ่มผู้รับเหมาก่อสร้าง) คิดเป็นสัดส่วนประมาณร้อยละ 95
ของรายได้ภายในประเทศทั้งหมด โดยกลุ่มลูกค้า ได้แก่ กลุ่มผู้รับเหมาสร้างทางต่าง ๆ
ซึ่งสั่งซื้อยางมะตอยชนิดต่าง ๆ
เพื่อใช้ในการสร้างทางและซ่อมบำรุงผิวทางตามงานที่ประมูลได้จากหน่วยราชการต่าง ๆ
ลูกค้ากลุ่มนี้จะไม่มีการทำสัญญาซื้อขายระหว่างกันกับบริษัทแต่ส่วนใหญ่จะเป็นลูกค้าประจำของบริษัท
เนื่องจากความสัมพันธ์อันดีระหว่างกัน มีการติดต่อซื้อขายกันมานาน
และมีความเชื่อถือในมาตรฐานของผลิตภัณฑ์ของบริษัท

1.1.2 หน่วยงานราชการ เป็นสัดส่วนประมาณร้อยละ 5 ของรายได้ภายในประเทศทั้งหมด
โดยหน่วยราชการดังกล่าวจะเป็นหน่วยงานที่รับผิดชอบในด้านการสร้างและซ่อมบำรุงทางโดยตรง
โดยจะซื้อยางมะตอยชนิดต่าง ๆ ไปดำเนินการเอง เช่น กรมทางหลวง กรมทางหลวงชนบท
กรมชลประทาน กรมโยธาธิการและผังเมือง องค์การบริหารส่วนจังหวัด เทศบาล เป็นต้น
โดยทางบริษัทจะเข้าร่วมประมูลงานเพื่อจำหน่ายผลิตภัณฑ์ยางมะตอยให้แก่ส่วนราชการเหล่านี้โดยตรง

1.2 กลุ่มลูกค้าต่างประเทศ บริษัทมีสัดส่วนการจำหน่ายต่างประเทศคิดเป็นสัดส่วนประมาณร้อยละ
31 ของสัดส่วนการจำหน่ายสินค้าทั้งหมด โดยกลุ่มลูกค้าหลักได้แก่ ลูกค้าในประเทศจีน
คิดเป็นร้อยละประมาณ 73 ของรายได้ที่ได้จากการจำหน่ายสินค้าในต่างประเทศทั้งหมด
รองลงมาได้แก่ ลูกค้าในประเทศเวียดนาม กลุ่มลูกค้าประเทศติดชายแดนต่าง ๆ ได้แก่
ประเทศลาว ประเทศกัมพูชา และประเทศพม่า นอกจากนี้ยังมีกลุ่มลูกค้าในประเทศนอกภูมิภาค
ได้แก่ กลุ่มลูกค้าในประเทศตาฮิติ ประเทศนิวซีแลนด์ และประเทศออสเตรเลีย เป็นต้น

ทั้งนี้ ไม่มีลูกค้ารายใดรายหนึ่งที่มีสัดส่วนการสั่งซื้อเกินกว่าร้อยละ 10 ของรายได้จากการขาย

2. กลุ่มลูกค้าผลิตภัณฑ์น้ำมัน บริษัทมีสัดส่วนการจำหน่ายในประเทศคิดเป็นสัดส่วนประมาณร้อยละ
14.3 ของสัดส่วนการจำหน่ายสินค้าทั้งหมด
โดยการจำหน่ายให้ลูกค้ากลุ่มนี้จะเป็นการจำหน่ายให้แก่กลุ่มลูกค้าเฉพาะภายในประเทศเท่านั้น
โดยแบ่งเป็นกลุ่มลูกค้าโรงงานอุตสาหกรรม ประมาณร้อยละ 70 และกลุ่มลูกค้าผู้รับเหมาก่อสร้าง
ประมาณร้อยละ 30

หมายเหตุ บริษัทไม่ได้จัดอยู่ในมาตรา 6 ของกระทรวงพลังงานหรือผู้ค้าน้ำมันตามมาตรา 6
เนื่องจากปัจจุบันบริษัทเป็นเพียงผู้ประกอบธุรกิจซื้อและจำหน่ายน้ำมันภายในประเทศเท่านั้น

3. กลุ่มลูกค้ายางมะตอยประเภทอื่น กลุ่มลูกค้าเกือบทั้งหมดเป็นกลุ่มลูกค้าภายในประเทศ
และบริษัทมีส่วนแบ่งการตลาดประมาณร้อยละ 60 บริษัทแบ่งกลุ่มลูกค้ากลุ่มนี้ออกเป็น 3 กลุ่ม ได้แก่
กลุ่มลูกค้าเอกชน (ร้านตัวแทนจำหน่าย) ประมาณร้อยละ 50 หน่วยงานราชการประมาณร้อยละ 40
และกลุ่มลูกค้าเอกชน (ผู้รับเหมาก่อสร้าง)ประมาณร้อยละ 10

3.3 การผลิตและการจัดหาวัตถุดิบ

3.3.1 ที่ตั้งโรงงาน

 บริษัทมีโรงงานผลิตยางมะตอย 4 แห่ง โดยมีรายละเอียดดังนี้

1. โรงงานนครราชสีมา เลขที่ 259 ซอย รพช. 12032 ถ.มิตรภาพ ต.นากลาง อ.สูงเนิน

จ.นครราชสีมา เนื้อที่รวม 39 ไร่ 1 งาน 86 ตารางวา

2. โรงงานสุราษฎร์ธานี 1 เลขที่ 139/5 หมู่ที่ 3 ถนนสุราษฎร์-ตะกั่วป่า ตำบลท่าโรงช้าง

อำเภอพุนพิน จังหวัดสุราษฎร์ธานี เนื้อที่รวม 32 ไร่ 2 งาน 40 ตารางวา

3. โรงงานพิษณุโลก เลขที่ 271 หมู่ที่ 15 บ้านวังกุ่ม อ.บางระกำ จ.พิษณุโลก

เนื้อที่รวม 29 ไร่ 14 ตารางวา

4. โรงงานเพชรบุรี เลขที่ 90 หมู่ที่ 5 ถ.เพชรเกษม ต.หนองชุมพลเหนือ อ.เขาย้อย

จ.เพชรบุรี เนื้อที่รวม 70 ไร่ 62 ตารางวา

โดยโรงงานลำดับที่ 2 เป็นโรงงานของบริษัท สุราษฎร์บิทูเมน จำกัด

3.3.2 การผลิต

กำลังการผลิตรวม

  ตามบัตรส่งเสริมการลงทุน

  หน่วย:ตัน

+----------------------------------------------+-----------------------+
| ผลิตภัณฑ์                                       | กำลังการผลิต            |
+----------------------------------------------+-----------------------+
| แอสฟัลต์อิมัลชัน/ ยางคัตแบกแอสฟัลต์                  | 1,026,000             |
+----------------------------------------------+-----------------------+
| TIPCO PREMIX                                 | 200,000               |
+----------------------------------------------+-----------------------+
| ยางโพลีเมอร์มอดิฟายด์แอสฟัลต์                      | 400,000               |
+----------------------------------------------+-----------------------+
| แอสฟัลต์ซีเมนต์ 60/70                            | 700,000               |
+----------------------------------------------+-----------------------+

กำลังการผลิตรวมของบริษัท สุราษฎร์บิทูเมน จำกัด

นโยบายการผลิตที่สำคัญ

บริษัทฯ สามารถผลิตได้ถึงวันละ 3 กะ แต่เนื่องจากการผลิตของบริษัทฯ ขึ้นอยู่กับปริมาณการขาย
ไม่ใช่การผลิตเพื่อเป็นสินค้าคงคลัง
ดังนั้นจำนวนกะที่ผลิตจริงจึงเปลี่ยนแปลงไปตามปริมาณการขายในแต่ละช่วง
โดยปกติจะเดินเครื่องจักรการผลิตเพียง 1 กะ

3.3.3 วัตถุดิบและการจัดหาวัตถุดิบ

บริษัท มีวัตถุดิบที่ใช้ในการผลิตแบ่งเป็น 2 ประเภท ดังนี้

1. แอสฟัลต์ซีเมนต์ (Asphalt Cement : AC)

แอสฟัลต์ซีเมนต์เป็นผลิตภัณฑ์พลอยได้ (By Product)
ซึ่งได้จากกระบวนการกลั่นน้ำมันและกระบวนการผลิตน้ำมันหล่อลื่นพื้นฐาน
บริษัทใช้แอสฟัลต์ซีเมนต์เป็นวัตถุดิบหลักในการผลิตยางมะตอยน้ำ ยางโพลีเมอร์มอดิฟายด์แอสฟัลต์
ยางมะตอยคัตแบค และยางมะตอยผสมสำเร็จ
ในอดีตบริษัทสั่งซื้อวัตถุดิบจากภายในประเทศเป็นหลักแต่เนื่องจากประเทศไทยมีผู้ผลิตแอสฟัลต์ซีเมนต์น้อยราย
ทำให้ปริมาณวัตถุดิบที่ได้ไม่เพียงพอต่อความต้องการใช้ภายในประเทศ
ดังนั้นบริษัทจึงนำเข้าจากต่างประเทศในบางส่วนเพื่อให้เพียงพอต่อการผลิต อย่างไรก็ตามในในปี
2540 โรงงานผลิตน้ำมันหล่อลื่นพื้นฐานของบริษัทอุตสาหกรรมปิโตรเคมีกัลไทย จำกัด (มหาชน)
และโรงกลั่นน้ำมันของบริษัท สตาร์ปิโตรเลียม รีไฟน์นิ่ง จำกัด เริ่มทำการผลิต
ส่งผลให้ปริมาณการผลิตแอสฟัลต์ซีเมนต์ภายในประเทศมากขึ้น
มีผลทำให้บริษัทลดการนำเข้าแอสฟัลต์ซีเมนต์ลง และหันมาซื้อแอสฟัลต์ซีเมนต์จากภายในประเทศแทน
โดยบริษัทได้ทำสัญญาซื้อแอสฟัลต์ซีเมนต์จากบริษัท อุตสาหกรรมปิโตรเคมีกัลไทย จำกัด (มหาชน)
เมื่อวันที่ 8 สิงหาคม 2539 โดยมีกำหนดระยะเวลา 10 ปี ราคาซื้อเป็นไปตามราคาตลาด
โดยเริ่มซื้อครั้งแรกเมื่อประมาณกลางปี 2540 และได้มีการซื้อจากแหล่งอื่นๆ
เป็นครั้งคราวด้วยทั้งจากภายในประเทศและต่างประเทศ
เพื่อประสิทธิภาพในการควบคุมต้นทุนวัตถุดิบ

ปัจจุบันบริษัทเปลี่ยนวิธีการสั่งซื้อวัตถุดิบ มาใช้วิธีการสั่งซื้อจากแหล่งวัตถุดิบหลาย ๆ แหล่งพร้อม ๆ
กันแทนทั้งจากภายในประเทศและภายนอกประเทศ
ทั้งนี้เพื่อเป็นลดภาระความเสี่ยงในด้านการพึ่งพิงแหล่งวัตถุดิบจากแหล่งใดแหล่งหนึ่งเพียงแหล่งเดียวตลอดจนเพื่อการควบคุมต้นทุนวัตถุดิบในการผลิตของบริษัท

สภาพปัญหาของแอสฟัลต์ซีเมนต์

วัตถุดิบหลักของบริษัท คือ แอสฟัลต์ซีเมนต์
ซึ่งเป็นวัสดุที่มีความหนืดสูงที่อุณหภูมิปกติและมีลักษณะเป็นของเหลวเมื่อมีอุณหภูมิสูงมากกว่า 100°C
ขึ้นไป
ดังนั้นปัญหาเกี่ยวกับวัตถุดิบจึงเป็นเรื่องในการเก็บรักษาและการขนย้ายที่จะต้องรักษาอุณหภูมิให้สูงอยู่ตลอดเวลาเพื่อให้สามารถนำไปใช้ในการผลิตได้
ซึ่งบริษัทได้แก้ปัญหาดังกล่าวโดยการสร้างถังเก็บสำรองที่มีระบบการให้ความร้อนอย่างเพียงพอที่โรงงาน
รวมทั้งรถขนส่งของบริษัทจะมีท่อเผาเพื่อให้ความร้อนแก่วัตถุดิบระหว่างการขนส่ง

สัดส่วนการสั่งซื้อแอสฟัลต์ซีเมนต์ในปี 2547 บริษัทจัดซื้อจากภายในประเทศประมาณร้อยละ 75
โดยเป็นการจัดซื้อจากผู้จำหน่ายประมาณ 7 ราย และนำเข้าจากต่างประเทศประมาณร้อยละ 25

2. สารเคมี

สารเคมีที่บริษัทใช้ในการผลิตจะนำเข้าจากประเทศต่าง ๆ ประมาณร้อยละ 60
โดยปัจจัยที่ใช้ในการพิจารณา คือ ราคาของสารเคมี ส่วนที่เหลือประมาณร้อยละ 40
สั่งซื้อจากผู้ผลิตภายในประเทศ ซึ่งจัดซื้อจากผู้จำหน่ายจำนวน 12 ราย
โดยสารเคมีดังกล่าวแบ่งได้เป็น 2 ประเภท ได้แก่

2.1 Solvent ซึ่งราคาจะแปรเปลี่ยนไปตามระดับราคาน้ำมัน
โดยสั่งซื้อจากผู้ผลิตภายในประเทศและไม่มีปัญหาเรื่องการขาดแคลนเนื่องจากเป็นวัตถุดิบที่หาซื้อได้ง่าย

2.2 Emulsifiers เป็นสารเคมีหลายชนิดซึ่งสั่งซื้อทั้งจากผู้ผลิตต่างประเทศหลายราย
โดยผ่านตัวแทนจำหน่ายหรือสั่งซื้อภายในประเทศ โดยระดับราคาของ Emulsifiers ค่อนข้างคงที่

อนึ่ง บริษัท ไม่มีการสั่งซื้อสารเคมีจากผู้จำหน่ายรายใดรายหนึ่งเกินกว่าร้อยละ 5
ของต้นทุนการผลิต

3.3.4 ผลกระทบต่อสิ่งแวดล้อม คุณภาพผลิตภัณฑ์

บริษัทมีกระบวนการผลิตที่สามารถนำวัตถุดิบเหลือใช้และน้ำเสียกลับเข้าไปใช้ในกระบวนการผลิตได้เกือบทั้งหมด
โดยน้ำทิ้งที่ระบายออกจากโรงงานจะเป็นเพียงน้ำที่เกิดจากการใช้ในการบริโภคเท่านั้น
นอกจากนั้นบริษัทยังมีนโยบายด้านสิ่งแวดล้อมของบริษัท
เพื่อใช้ควบคุมและจัดการของเสียหรือสิ่งปฏิกูล และวัสดุที่ใช้งานแล้วอย่างเหมาะสม
รวมทั้งสามารถนำกลับมาใช้ประโยชน์ให้มากที่สุด
จึงทำให้กระบวนการผลิตของบริษัทไม่ก่อให้เกิดมลภาวะต่อสิ่งแวดล้อมแต่อย่างใด
โดยโรงงานทุกแห่งของบริษัทได้รับการรับรองมาตรฐานในระบบการจัดการด้านสิ่งแวดล้อม (มอก.
14001-2539) จากสถาบันรับรองมาตรฐานไอเอสโอ (MASCI) ตามใบรับรองเลขที่ TAP EMS
03006/109 เมื่อวันที่ 24 มกราคม 2546 นอกจากนั้น บริษัทยังได้รับการรับรองมาตรฐานต่าง ๆ
ดังนี้

1. ระบบจัดการคุณภาพ (มอก. 9001-2544) จากสถาบันรับรองมาตรฐานไอเอสโอ (MASCI)
ตามใบรับรองเลขที่ TPA QMS 03015/619 เมื่อวันที่ 27 สิงหาคม 2547
ซึ่งเป็นการรับรองเกี่ยวกับคุณภาพของสินค้าและบริการอย่างต่อเนื่อง
ซึ่งเป็นการสร้างความเชื่อมั่นต่อผลิตภัณฑ์ของบริษัทให้แก่กลุ่มลูกค้า สำหรับทุกโรงงาน

2. ระบบการจัดการอาชีวอนามัยและความปลอดภัย (มอก. 18001-2542)
สำหรับขอบข่ายการผลิตผลิตภัณฑ์ยางมะตอย จากสถาบันรับรองมาตรฐานไอเอสโอ (MASCI)
ตามใบรับรองเลขที่ OHS 02010/081 เมื่อวันที่ 12 เมษายน 2548
สำหรับโรงงานที่จังหวัดพิษณุโลก

3. การรับรองความสามารถห้องปฏิบัติการ มอก.17025-2543
การทดสอบสำหรับผลิตภัณฑ์แอสฟัลต์ซีเมนต์ จากสำนักงานมาตรฐานผลิตภัณฑ์อุตสาหกรรม
กระทรวงอุตสาหกรรม ตามใบรับรองเลขที่ 04T028/0298 เมื่อวันที่ 11 ตุลาคม 2547
สำหรับโรงงานที่จังหวัดนครราชสีมา

บริษัทไม่มีค่าใช้จ่ายที่เกี่ยวข้องกับการดูแลรักษาสิ่งแวดล้อมอย่างนัยสำคัญ
ทั้งนี้บริษัทไม่มีประวัติการกระทำความผิดเกี่ยวกับกฎหมายว่าด้วยเรื่องสิ่งแวดล้อมแต่อย่างใด

อนึ่ง ปัจจุบันบริษัทไม่มีงานที่ยังไม่ส่งมอบ